«Teknisk svikt»? Ny EU-dom sikrer deg erstatning
En ny EU-dom slår fast at passasjerene har rett til å få standard kompensasjon, uansett om «tekniske feil» var årsaken til at flyet ble forsinket eller innstilt. – Vi som jobber med passasjerettigheter har ventet på denne dommen lenge, sier leder av Forbruker Europa, Ragnar Wiik. Han påpeker at passasjerer ofte har fått følelsen av at de aldri har hatt rett på standard kompensasjon ved forsinkelser og innstillinger. Denne dommen bekrefter det forbrukermyndighetene hele tiden har ment i saken. Les også: Har ventet i ti måneder på penger etter Dreamliner-forsinkelseNår du flyr til eller fra EU/EØS, eller innenfor EU/EØS, har du krav på erstatning hvis flyet blir forsinket eller kansellert. Dette reguleres i EU-forordning 261/2004. Den samme EU-forordningen fritar flyselskapene for erstatningsansvar ved «ekstraordinære omstendigheter» som ekstremvær, terror og vulkanutbrudd. Men flyselskapene har også brukt teknisk svikt som grunnlag for å avvise krav om erstatning. – Til nå har ulike land hatt ulik praksis om teknisk svikt skal regnes som ekstraordinære omstendigheter. Sverige, England og Danmark har hatt en mye strengere praksis enn Norge de siste årene. I Norge har Transportklagenemnda ofte frikjent flyselskapene, mot Forbrukerrådets stemme, sier Ragnar Wiik. Men nå har altså Court of Justice klart uttrykt at teknisk svikt anses som innenfor flyselskapenes kontroll, og derfor skal det i utgangspunktet aldri regnes som noe ekstraordinært. Kompensasjonen passasjerene har krav på ved forsinkelser og kansellering er fra 250 til 600 euro, avhengig av lengden på flyreisen. Det kan fort være snakk om mer enn hva flybilletten kostet. – Nå skal det mye til for at flyselskapet ikke må betale kompensasjon. EU-dommen slår fast at det skal betales ved teknisk svikt, med mindre den tekniske svikten konstateres å være er en skjult fabrikasjonsfeil som påvirker flysikkerheten, eller er påført flyet ved sabotasje eller terrorisme, sier Wiik.For en passasjer kan det være vanskelig å vite hva man har krav på når flyet er forsinket eller innstilt. Derfor har Forbrukerrådet laget en egen flyhjelpkalkulator. – Legg kravet frem for flyselskapet. Får du ikke det du har rett på der, så sender du en klage til Transportklagenemnda, sier leder av Forbruker Europa, Ragnar Wiik.– Vi vil naturligvis forholde oss til dommen, men det er et tankekors at kompensasjonsbeløpet er det samme om du har betalt 50 euro eller 1000 euro for flybilletten. EU har imidlertid i lengre tid jobbet med en revidering av dagens passasjerrettigheter, og vi ser fram til å få et lovverk som er mer tilpasset dagens konkurransesituasjon, sier kommunikasjonsjef Lasse Sandaker-Nielsen i Norwegian. Informasjonssjef Knut Morten Johansen i SAS sier at den nye dommen reiser en del spørsmål som krever nye avklaringer og grenseoppganger. Han tenker blant annet på tekniske problemer som skyldes ytre påvirkninger av typen lynnedslag og fugl i motoren. – Når nå regelverket nå skjerpes, forstår vi at det kommer som en følge av at flere selskaper ikke etterlever de eksisterende passasjerrettighetene, og heller ikke følger beslutningene i ulike transport- og forbrukernemnder, sier han. Og legger til at SAS har rimelig god samvittighet i så måte. – Man kan kanskje også reflektere over at i en flybransje med stadig lavere marginer, vil en automatisk kompensasjon på flere tusen kroner til hver passasjer om bord, utgjøre en svært høy kostnadsbelastning. Det må ikke bli slik at flyselskaper med en annen sikkerhetskultur enn vår, tvinges til å ta økonomiske avveininger rundt om man skal kansellere avgangen, eller velge å fly likevel, understreker Knut Morten Johansen i SAS.
Ved forsinkelser og kanselleringer har flyselskapene ofte vist til «teknisk svikt» når passasjerene har søkt erstatning. Det går ikke lenger. ofte vist til «teknisk svikt» når passasjerene har søkt erstatning. Det går ikke lenger.